李儒

李儒，字文優，袁崧《後漢書》話係李孝儒，司隸左馮翊郃陽人。係東漢末年嘅博士。

生平 
中平二年，郃陽縣府吏為咗表揚郃陽令曹全嘅功勞，建立咗《曹全碑》，李儒出咗五百蚊。

之後董卓專權，佢做弘農王劉辯嘅郎中令嗰職位。董卓喺189年廢咗劉辯之後，第二年被群雄討伐，呢事畀董卓擔憂，派李儒逼劉辯飲毒酒死。

初平三年，冬十月，董卓被殺之後，李儒被李傕推作侍中，當時漢獻帝落詔話：「李儒之前做弘農王郎中令，逼我阿哥去死，得加罪。」但係李傕就話：「呢個係董卓下令嘅，唔係李儒嘅意思，唔得罰無辜嘅。」之後就再冇佢嘅事蹟。

藝術形象 
喺小說《三國演義》度，李儒係董卓嘅女婿同埋謀士，仲被董卓所信任，佢人惡毒陰險，董卓做嘅大小事佢亦都有参謀。佢同董卓獻策幾次，包括勸董卓喺大亂嗰陣進京勤王，用呢點名門俾自己名氣，勸呂布過嚟董卓度，廢立皇帝，遷都去長安等等。後哋王允用「連環計」嚟離間董卓同呂布，李儒睇穿咗，勸董卓用貂蝉畀吕布避計，但係董卓冇聽，呢事董卓被呂布殺死。李儒仲被王允處刑。

參考 
《後漢書》
《後漢紀》

東漢人
儒